ຈີນ ດຳເນີນຄະດີ ຕຳຫຼວດ ທີ່ພົວພັນ ການຄາດຕະກຳ ນັກທຸລະກິດອັງກິດ (ວີດິໂອ)
ຈີນດຳເນີນຄະດີຕຳຫຼວດ 4 ຄົນ ທີ່ປົກປິດການພົວພັນຂອງນາງ Gu Kailai ໃນການຄາດຕະກຳນັກທຸລະກິດອັງກິດ
ຕຳຫຼວດຈີນ 4 ຄົນໄດ້ໄປຂຶ້ນສານ ໃນວັນສຸກມື້ນີ້ ທີ່ເມືອງ Hefei ໃນພາກຕາເວັນອອກຂອງ ຈີນໃນຂໍ້ຫາພະຍາຍາມຊ່ອຍພັນລະຍາຂອງທ່ານ Bo Xilai ນັກ ການເມືອງທີ່ມີອິດທິພົນຄົນ ນຶ່ງຂອງຈີນ ເພື່ອປົກປິດການຄາດຕະກຳນັກທຸລະກິດອັງກິດຄົນນຶ່ງ ອະດີດນາຍຕຳຫຼວດ 4 ຄົນຂອງເມືອງ Chongqing ໃນພາກຕາເວັນຕົກສຽງໃຕ້ຂອງຈີນໄດ້ ຖືກກ່າວຫາວ່າ ຊ່ອຍນາງ Gu Kailai ປົກປິດການພົວພັນຂອງນາງ ໃນການວາງຢາພິດທ່ານ Neil Heywood ທີ່ມີການສົງໄສກັນນັ້ນ ນາງ Gu Kailai ບໍ່ໄດ້ໂຕ້ແຍ້ງໃດໆ ກ່ຽວກັບຂໍ້ຫາຄາດຕະກຳຕໍ່ນາງ ໃນການດຳເນີນຄະດີທີ່ ສານແຫ່ງດຽວກັນ ໃນມື້ວັນພະຫັດວານນີ້ ການດຳເນີນຄະດີແບບປິດລັບ ໄດ້ດຳເນີນໄປເປັນ ເວລາ 7 ຊົ່ວໂມງ ກ່ອນທີ່ຈະສິ້ນສຸດລົງ ໂດຍທີ່ພວກເຈົ້າໜ້າທີ່ກ່າວວ່າ ຈະມີການອອກຄຳພິ ພາກສາໃນໄວໆນີ້ ດັ່ງດຽວກັນກັບການດຳເນີນຄະດີໃນມື້ວານນີ້ສື່ມວນຊົນທີ່ເປັນອິດສະຫຼະທັງຫຼາຍໄດ້ຖືກຫ້າມ ບໍ່ໃຫ້ເຂົ້າໄປໃນສານ ຊຶ່ງຫ້ອມລ້ອມໄປດ້ວຍ ພວກຍາມປະກອບອາວຸດ ທີ່ໄດ້ປິດຫົນທາງສາຍ ຕ່າງໆໃນບໍລິເວນອ້ອມແອ້ມສານນັ້ນ